Phichhitanka
Phicchitantax mä jisk'a jamach'iwa[1] (Zool. mf. Cientifico suti: Zonotrichia capensis, tama: frngillidae). Aka jamach'ix pata markanakan ukjamarak jach'a markanakans utjaraki. Sutipax aymar arut juti "tanka tanka".
Janchipa[trukaña | chimp askichaña]
P’iqipanx phuyunakapax sayarataw, suruñapax jisk’akiw, phuyunakapax chuchi ukhamarak qilla saminiw, kayupax panti samirakiw.
Tapapa[trukaña | chimp askichaña]
Tapapx kawkirus lurasipxakiwa, juk'ampis jisk'a t'una pajanakat tapapx lurasipxi.
Yatiyäwipa[trukaña | chimp askichaña]
Achachila[2] awichanakax aka jamach'irux nayra pachanakax sum uñch'ukipxiritayna. Aka uywax usuntañataki, tumpirinak puriñataki, ukat juk'ampinakataki. Ukjamarak k'awnapats yatiraksnawa; jallu maranit jan ukax juyphi maranicha. Phichhitankax jaqinakarux wali sum yatiyiriwa. Aka jamach'ix[3] kunayman yatiyäwinak yatiyistaspaxa, Achachil awichanakax aka jamachirux nayra pachanakanx sumpin uñch'ukipxiritayna. Ukarjamaw wali amuyump sarnaqapxiritayna. Uka pachanakans phichhitanka chiwisitaparux sumpin arkapxiritayna sapxiwa. Akhama:
- Yapur purinqix ukjax yapunakar juypintaspaw ukhamarak chhijchintaspaw.
- Kusisitax wal wararqix yatiyiw pata jaqinakar walja chu’ñ lulañapataki, suma juypiniw.
- Wararqix “ch’it, chìt, ch’it" sasinx sañ munix jaqiw jutani khawkhats wararqix uksajat jutani.
- Arumar wal wararqix ukjaxa yatiyiw llakinakaw utjani, jan ukasti jaqix k’arintaspa.
- Utar manqhir mantqix ukhaxa yatiyiw jiwiriw utjani.
Phichhitankax jaqinakan uñt’apxiwa jan wali yatiwinak apaniri
Manq'apa[trukaña | chimp askichaña]
Phichhitantax jupha, qañawa, llawäranak manqi. Ukjamaraki ..[3]
K'awnapa[trukaña | chimp askichaña]
Uka jamachhix paya ukajamaraki kimsa k'awnasiriwa. kimsa k'awni ukjax ancha jallunapatakiwa jan ukax juyphitaki.
bos_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn